*Tämä artikkeli käsittelee lahtea. Kirjasta kertoo artikkeli Liminganlahti.*
Liminganlahden lintuvesiLiminganlahden lintuveden tunnus

|  |  |
| --- | --- |
| Sijainti | 
LiminkaSuomi |
| Pinta-ala | 
109 km² |

Hallinto| Tyyppi | 
LahtiView and modify data on Wikidata  |
| Hallinto | 
Metsähallitus |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

Lintutarkkailijoita lintutornissa Liminganlahdella. Kuvan torni kaatui myrskyssä joulukuussa vuonna 2011 ja korvattiin sittemmin uudella tornilla.
Liminganlahden luontokeskus.
**Liminganlahti** on Pohjanlahden sivulahti Perämerellä Pohjois-Pohjanmaalla Oulun, Limingan ja Lumijoen kuntien alueella. Liminganlahti on kansainvälisesti tunnettu ja arvokas lintuvesi. Liminganlahteen laskevat Lumi-, Liminka- ja Temmesjoki. 

Liminganlahden vesipinta-ala on 109 km², kun alueen länsirajana käytetään kuviteltua linjaa Lumijoen Varjakasta Rokonkarin saaren kautta Oulun Riutunkariin. Lahden pituus on suurimmillaan noin 15 kilometriä, ja pohjukassa sen leveys on suurimmillaan noin kymmenen kilometriä.

Liminganlahden vesialue on kansainvälisesti tärkeä muuttolintujen levähdysalue. Muuttoaikaan alueella levähtää jopa kymmeniä tuhansia lintuja. Tällöin alueella tavataan lähes 70 yleistä lintulajia sekä useita harvinaisia lintulajeja. Alueella tavataan säännöllisesti kaikkiaan 13 Suomessa uhanalaista lintulajia sekä 30 lintulajia, jotka on mainittu Euroopan unionin lintudirektiivissä 79/409/ETY.

Liminganlahti on merkittävä vesilintujen metsästysalue. Suojeluohjelmista huolimatta metsästystä ei ole kokonaan kielletty, vaan metsästystä voidaan harjoittaa rauhoitusalueen ulkopuolella.

Liminganlahden luontokeskus
---------------------------

*Pääartikkeli: Liminganlahden luontokeskus*
Liminganlahden luontokeskus on rakennettu vuonna 1998. Se sijaitsee Virkkulan rannassa seututien 813 varrella noin viisi kilometriä Limingan keskustaajamasta Lumijoelle päin. Arkkitehtien Maija Niemelän ja Pentti Myllymäen suunnittelemassa keskuksessa on 30 hengen majoitustilojen lisäksi kahvila-ravintola sekä kokous- ja näyttelytilat. Alueella sijaitsi aikaisemmin lintutorni sekä erillinen katettu havainnointitaso, mutta vuonna 1987 rakennettu torni kaatui myrskyssä joulukuussa vuonna 2011. Myrskyssä säilyneen havainnointitason päälle rakennettiin uusi torni vuoden 2012 kevään aikana. Tornille ja havainnointitasolle johtivat noin 600 metriä pitkät pitkospuut, jotka soveltuivat myös pyörätuolilla kulkeville.. Pitkospuut on sittemmin purettu ja korvattu leveällä ja helppokulkuisella polulla.

Katso myös
----------

* Letto (Oulu)

Lähteet
-------

1. ↑  Liminganlahden lintutorni kaatui myrskyssä *kaleva.fi*. Viitattu 4.2.2012. [vanhentunut linkki]
2. ↑  Juha Kangas, Hannu Rautamäki: Lajintuntemusopas: Yleistä Liminganlahdesta  4.6.1998. Limingan lukio.  Arkistoitu 27.9.2007. Viitattu 3.6.2007.
3. ↑  Pohjois-Pohjanmaan ELY-keskus, ympäristö ja luonnonvarat: Metsästysrajoitusalue: Liminganlahti (Oulu, Liminka, Lumijoki)  15.8.2013. Pohjois-Pohjanmaan ELY-keskus, ympäristö ja luonnonvarat. Viitattu 24.5.2023.
4. 1 2  Limingan kulttuuripolku (12. Liminganlahden luontokeskus)  2001–2005. KirjastoVirma.  Arkistoitu 23.7.2015. Viitattu 2.6.2008.
5. ↑  Liminganlahden lintutorni kaatui myrskyssä *Kaleva*. Viitattu 24.5.2023.
6. ↑  Lintuluontokeskus avataan huhtikuun lopulla *kaleva.fi*. Viitattu 25.8.2012.

Kirjallisuutta
--------------

* *Liminganlahti – Lintuparatiisin kahdeksan vuodenaikaa*, Docendo 2017 ISBN 978-952-291-336-4 (Liminganlahden Ystävien kymmenvuotisjuhlakirja)

Aiheesta muualla
----------------

* 
* Liminganlahti *Luontoon.fi*. Metsähallitus.  (suomeksi) (englanniksi)
* Raimo Hämeenaho: *Liminganlahti*. Pohjoinen, 1993.

Liminka

|  |  |
| --- | --- |
| Kylät ja alueet | Ala-Temmes · Heinijärvi · Kedonperä · Ketunmaa · Lapinkangas · Limingan kirkonkylä · Rantakylä · Tikkaperä · Tupos · Virkkula |
| Vesistöt | Liminganjoki · Liminganjärvi · Temmesjoki · Ängeslevänjoki · Valkiaisjärvi |
| Muuta Liminkaan liittyvää | Escurial · Hannu Krankka · Kirkko · Jäähalli · Liminganlahti · Limingan lakeus · Limingan musiikkiviikot · Liminganportti · Linnukkapatsas · Museoalue · Rantakylän kappeli · Rautatieasema |